open-index/open-wikipedia-markdown huggingface dataset:
מריה קונצ'יטה אלונסו

**מריה קונצ'יטה אלונסו** (בספרדית: **María Conchita Alonso**; נולדה ב-29 ביוני 1957) היא שחקנית וזמרת ונצואלית.

## ביוגרפיה
מריה קונצ'יטה אלונסו נולדה בסיינפואגוס, קובה, ב-29 ביוני 1957, לריקרדו אלונסו ולקונצ'יטה בוסטיו. משפחתה עברה לוונצואלה כשהייתה בת חמש, ב-1962, לאחר המהפכה הקובנית. 

היא חוותה את הניסיון הראשון שלה בשואו ביזנס כאשר זכתה בתחרות יופי לנוער ב-1971. ארבע שנים לאחר מכן, ב-1975, נבחרה למקום השני במיס ונצואלה. בתחרות מיס עולם באותה שנה נבחרה למקום השביעי כשעלתה לגמר.

## קריירה
ב-1979 הוציאה את אלבומה הראשון כזמרת וב-1984 כשיצא אלבומה "מריה קונצ'יטה" היא הפכה לכוכבת במדינות דוברות הספרדית ואף קיבלה מועמדות לפרס גראמי בקטגוריית האלבום הלטיני הטוב ביותר. 

ב-1982 שיחקה בפרק של הסדרה "אביר על גלגלים", ב-1984 שיחקה בסרט "מוסקבה על ההדסון" לצידו של רובין ויליאמס, ב-1986 שיחקה בקומדיה הרומנטית "תיגע ותלך" לצד מייקל קיטון, ב-1987 שיחקה בתפקיד הראשי בסרט "הנרדף" לצידו של ארנולד שוורצנגר וב-1988 שיחקה בסרט "צבעים" לצד רוברט דובאל, היא הייתה אחת מהשחקניות הלטיניות היחידות שהופיעו בברודוויי. 

ב-1990 שיחקה בסרט המדע בדיוני "הטורף 2" בתור הבלשית ליאונה קנטרל. ב-1994 שיחקה במיני-סדרה "טקסס", לצד פטריק דאפי. ב-1997 השתתפה בסדרה האנתולוגית של ABC "אקדח" בהפקתו של רוברט אלטמן.

ב-2002 שיחקה בסרט הקנדי-גרמני "הלב של אמריקה" לצד אליזבת מוס. בשנת 2003 שיחקה בסרט הקומדיה "לתפוס את פאפי". 

ב-2006 שיחקה את אמה של גבריאל סוליס בסדרה "עקרות בית נואשות". בשנת 2007 שיחקה בסרט האימה "המוות" (El Muerto), לצידם של וילמר ולדראמה וג'ואל מור. באותה שנה דיבבה בסרט ההנפשה "הקונדור" שיצר סטן לי, בסרט גילמה את מריה ולדז, אימו של טוני ולדז (וילמר ולדראמה).

בשנת 2009 שיחקה בסרט הדרמה "התפשטות" בכיכובו של אשטון קוצ'ר.    

בשנת 2013 כיכבה בסרט האילם בשחור-לבן "*Return to Babylon*", שם גילמה את דמותה של השחקנית והזמרת המקסיקנית לופה ולז.     

בשנת 2017 השתתפה בסרט הדרמה הפנמי "*Beyond Brotherhood"*. בשנת 2018 שיחקה בקומדיה הרומנטית "מחוץ לתפריט" בכיכובה של דניה רמירז, באותה שנה גילמה נורה בטלנובלה האמריקאית "אדון השמיים" בעונתה השישית, המשודרת ברשת טלמונדו.

בשנת 2019 השתתפה בסדרת המסתורין של נטפליקס "אי מציאות" בתור אמה של גבריאלה צ'ייס (נטלי מרטינז).

## חיים אישיים
היא הביעה בעבר את דעתה על השלטון בקובה וכינתה את פידל קסטרו "דיקטטור". בשנת 2007 קיבלה אזרחות אמריקאית.

## קישורים חיצוניים

קטגוריה:שחקניות קולנוע וטלוויזיה ונצואליות
קטגוריה:שחקניות תיאטרון ונצואליות
קטגוריה:זמרות ונצואליות
קטגוריה:אמניות קולומביה רקורדס
קטגוריה:אמני A&M רקורדס
קטגוריה:זוכות בתחרויות יופי
קטגוריה:משתתפות בתחרות מיס ונצואלה
קטגוריה:משתתפות בתחרות מיס עולם 1975
קטגוריה:אישים ממוצא קובני
קטגוריה:מהגרות מוונצואלה לארצות הברית
קטגוריה:ילידות 1957
קורפוס הפאנצר ה-76 (ורמאכט)

ממוזער
**קורפוס הפאנצר ה-76** (בגרמנית: **LXXVI. Panzerkorps**) היה קורפוס שריון של הוורמאכט במהלך מלחמת העולם השנייה.

## היסטוריה
הקורפוס הוקם בצרפת ב-9 ביוני 1943 בשם "הקורפוס ה-76", והועמד תחת פיקוד טראוגוט הר.

ב-22 ביולי 1943 הוסב הקורפוס לקורפוס פאנצר, ובספטמבר נשלח הקורפוס לאיטליה כחלק מהארמייה העשירית,  בניסיון להדוף את נחיתת בעלות הברית בסאלרנו. בהמשך לחם הקורפוס בקרב מונטה קאסינו, ולאחר מכן לחם הקורפוס בקרבות השונים באיטליה כחלק מהארמייה העשירית והארמייה ה-14 לסירוגין. ב-27 בדצמבר 1944 מונה גרהרד פון שוורין לפקד על הקורפוס, וב-25 באפריל 1945 הוחלף על ידי קרל פון גראפן שפיקד על הקורפוס עד סוף המלחמה.

## מפקדים
* טראוגוט הר (9 ביוני 1943 - 1 במרץ 1944)
* דיטריך פון קולטיץ (1 במרץ 1944 - 15 באפריל 1944)
* טראוגוט הר (15 באפריל 1944 - 23 בנובמבר 1944)
* פרידריך וילהלם האוק (23 בנובמבר 1944 - 16 בדצמבר 1944)
* טראוגוט הר (16 בדצמבר 1943 - 27 בדצמבר 1944)
* גרהרד פון שוורין (27 בדצמבר 1944 - 25 באפריל 1945)
* קרל פון גראפן (25 באפריל 1945 - 2 במאי 1945)

## סדר הכוחות
### קרב אנציו
בקרב אנציו כלל הקורפוס את היחידות הבאות:
* דיוויזיית הפאנצרגרנדיר ה-3
* דיוויזיית הפאנצר ה-26
* דיוויזיית הפאנצר הרמן גרינג
* הדיוויזיה ה-362
* הדיוויזיה ה-71

### הקרב על מונטה קאסינו
בקרב על מונטה קאסינו כלל הקורפוס את היחידות הבאות:
* הדיוויזיה ה-362
* הדיוויזיה ה-715

### מתקפת האביב של בעלות הברית בצפון איטליה
במתקפת האביב של בעלות הברית בצפון איטליה כלל הקורפוס את היחידות הבאות:
* הדיוויזיה הטורקסטנית ה-162
* דיוויזיית היגר ה-42
* הדיוויזיה ה-362
* הדיוויזיה ה-98

## קישורים חיצוניים
* הקורפוס ה-76 באתר lexikon-der-wehrmacht בגרמנית
* קורפוס הפאנצר ה-76 באתר lexikon-der-wehrmacht בגרמנית
 
76
76
פולינה פוריסקובה

**פולינה פוריסקובה** (באנגלית: **Paulina Porizkova**, בצ'כית: **Pavlína Pořízková** נהגה: "**פָּבְלִינׇה פּוֹזִ'יסְקוֹבָה**"; נולדה ב-9 באפריל 1965) היא דוגמנית ושחקנית צ'כית.

## ביוגרפיה
פָּבְלִינׇה פּוֹזִ'יסְקוֹבָה נולדה בפרוסטיוב שבצ'כוסלובקיה (כיום בצ'כיה), למשפחה מרקע נוצרי. כשהייתה בת שלוש, הוריה נאלצו להימלט עם לשוודיה, עקב הפלישה של ברית המועצות לצ'כוסלובקיה. היא נשארה לגדול בחיק סבתה. רק לאחר מספר שנים בהן נאבקו ברשויות הצ'כוסלובקיות שלא התירו את איחוד משפחתה, הצליחו הוריה להתאחד עמה.

## קריירה
### דוגמנות
ב-1980 שלח חבר של פוריצקובה שהיה צלם תמונה שלה לסוכנות הדוגמנות עלית על מנת שייתרשמו מכישוריו כצלם, אך במקום זאת התרשמו אנשי הסוכנות מתמונתה של פוריצקובה ובפוטנציאל הגלום בה והציעו לה לבוא לדגמן בפריז.

ב-1983 הופיעה לראשונה בגיליון בגדי הים של ספורטס אילוסטרייטד, ובשנים 1984–1985 הייתה על השער של המגזין.

ב-1984 הופיעה בקליפ לשיר "Drive" של להקת The Cars, שם הכירה גם את מנהיג הלהקה ריק אוקאסק לו נישאה ב-1988.

באוגוסט 1987 הופיעה על השער של פלייבוי. הופיעה על ארבע הגרסאות השונות ברחבי העולם של מגזין ווג, ועל השערים של המגזינים Elle וקוסמופוליטן. נבחרה פעמיים למקום החמישי ברשימת האנשים היפים בעולם על ידי מגזין פיפל.

דגמנה עבור מעצבים רבים וחברות אופנה שונות ובהם שאנל וכריסטיאן דיור.

בשנת 2021 צולמה בגיל 56 למגזין אופנה. חלק מהצילומים היו בעירום והיא זכתה להתעניינות רבה בעיתונות האופנה העולמית וברשתות החברתיות בעקבות כך.

### משחק וטלוויזיה
ב-1993 שיחקה בסרט "חלום אריזונה" כארוסתו הפולנייה של ג'רי לואיס. ב-1996 כיכבה בקומדיה הרומנטית "הולכות על כל החופה", ובסרט הדרמה "סטייה נשית". ב-1998 שיחקה בסרט "יום חמישי" של הבמאי סקיפ וודס.

ב-2007 השתתפה בתוכנית המציאות האמריקאית "רוקדים עם כוכבים" והודחה בפרק הראשון. ב-2008 החלה לשמש כשופטת בתוכנית המציאות "הטופ מודל הבאה".

ב-2010 שיחקה בפרק בסדרה "עקרות בית נואשות".

## חיים אישיים
בשנת 2017 נפרדה מבן-זוגה המוזיקאי האמריקאי ריק אוקאסק, סולן להקת The Cars. על אף פרידתם הם נותרו רשמית נשואים עד מותו בשנת 2019. לשניים נולדו שני בנים במהלך חייהם המשותפים.

לפוריסקובה אזרחות כפולה: שוודית ואמריקאית.

## קישורים חיצוניים

* 
* 
* 
* 

## הערות שוליים

קטגוריה:שחקניות קולנוע וטלוויזיה צ'כיות
קטגוריה:דוגמניות צ'כיות
קטגוריה:שופטות תוכניות מציאות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:מהגרים לשוודיה
קטגוריה:מהגרות משוודיה לארצות הברית
קטגוריה:צ'כיות שנולדו ב-1965
יחסי יוון–קטר

**יחסי יוון–קטר** הם היחסים הדיפלומטיים, הרשמיים והמלאים שבין **[[יוון|הרפובליקה ההלנית]] ל[[קטר (מדינה)|מדינת קטר]]**.

## יחסים פוליטיים
היחסים שבין יוון לקטר נחשבים יחסים חמים, בין יוון לקטר נחתמים עשרות הסכמים במגוון תחומים כל שנה. למשל, הכשרת צוערים קטריים ביוון או ההסכם של התעשייה האווירית ההלנית עם ממשלת קטר. יוון מחזיקה שגרירות בדוחה אותה פתחה בספטמבר בשנת 2007. קטר מחזיקה שגרירות באתונה אותה פתחה בנובמבר אותה שנה. נשיא יוון קרולוס פפוליאס ביקר בקטר בשנת 2006. זה היה הביקור הראשון של נשיא יווני בקטר, והאמיר דאז, חמד בן ח'ליפה אאל ת'אני, ערך ביקור גומלין ביוון.

## קישורים חיצוניים

## הערות שוליים




קטגוריה:ערכים ללא קטגוריות פיזיות - יחסי חוץ
שני בלוך

[שני בלוך במרוץ הכביש ב[אולימפיאדת ריו דה ז'ניירו (2016)|ממוזער|150px]]
**שני בלוך-דוידוב** (נולדה ב-6 במרץ 1979) היא רוכבת אופניים, טריאתלטית ומאמנת כושר ישראלית. אלופת ישראל בטריאתלון (1999, 2003), באופני כביש (1999, 2003, 2006), במרוץ נגד השעון (2017) ובריצות שדה (לבתי ספר תיכוניים) (1994, 1995, 1996)

## קריירה
בלוך נולדה בקרית ביאליק ומגיל צעיר התחרתה בסוגי ספורט שונים והתמקדה בעיקר בריצה. בצה"ל שרתה כמדריכת אימון כושר גופני בסיירת מטכ"ל. לאחר שחרורה מצה"ל שני בלוך החלה להתאמן אצל יאיר בן עמי בשנת 1998 והצטרפה לקבוצות בהן הוא אימן - חוף כרמל מגידו 1998–2000 ומגידו 2001–2004. יאיר בן עמי היה גם מאמנה הראשון של שני בענף הטריאתלון, ובענף האופניים.
בלוך זכתה באליפות ישראל בטריאתלון בשנת 1999. לאחר מכן החלה להתמקד באופני כביש וטסה לאיטליה כדי להתחרות מעט בסצנת האופניים ונשארה שם כמעט שנתיים וחצי. בשהותה באיטליה התאמנה והתחרתה בקבוצת פיגורלה דרים טים ויחד איתם השתתפה במרוצים ג'ירו ד'איטליה לנשים  וסיימה במקום 25 וטור דה פראנס לנשים  וסיימה במקום 18. לאחר המירוץ דחתה הצעה לחוזה ארוך בקבוצה האיטלקית וחזרה לארץ ללימודי תואר ראשון בחינוך גופני במכון ווינגייט.

בשנת 2004 ניסתה בלוך להשיג את הקריטריון לאולימפיאדת אתונה (2004) ולשם כך נדרשה לסיים בין 30 המקומות הראשונים באליפות העולם שהתקיימה בקנדה, אך היא סיימה במקום 39 ועברה להתמקד באימון כושר והרזיה.

לאחר הפסקה ארוכה מתחרויות בינלאומיות, במהלכה התחתנה וילדה שלוש בנות, חזרה בלוך להתחרות לקראת אולימפיאדת ריו דה ז'ניירו (2016). בשנת 2014 ייצגה את ישראל בפעם השנייה באליפות העולם יחד עם פז בש אך לא סיימה את התחרות עקב פציעה. היא השתתפה בתחרויות כחלק מנבחרת ישראל ויחד איתה הנבחרת זכתה בכרטיס אחד לאולימפיאדה. במירוץ טור ערד ניצחה בלוך במרוץ נגד השעון (נג"ש) ובכך גברה על חברת הנבחרת פז בש שהייתה פייבוריטית במאבק על הכרטיס הבודד. בהמשך המרוץ עקפה בש את בלוך, בכך מנעה ממנה להשיג ניקוד גבוה יותר והושעתה מהמירוץ בידי מאמני הנבחרת.

במירוץ אופני הכביש באולימפיאדת ריו סיימה את המירוץ תוך 4:02:59 שעות ובכך הגיעה למקום ה-48.

בדצמבר 2016 נמסר כי בלוך תרכב ותשמש כדירקטור ספורט ב-2017 בקבוצה הדנית Team Virtu Pro – Véloconcept Women.

## חיים אישיים
שני בלוך נשואה לשי דוידוב ואם לבת ולזוג תאומות. בשנים האחרונות מתגוררת בסקוטלנד בשל עבודתו של בעלה.

## קישורים חיצוניים

* שני בלוך ויאיר בן עמי, שני בלוך בטור דה פראנס- עשר שנים אחרי, באתר שוונג, 21 ביוני 2012
* 
* 
* 

## הערות שוליים

קטגוריה:רוכבות אופניים ישראליות
קטגוריה:רוכבי אופניים אולימפיים ישראלים
קטגוריה:ספורטאיות אולימפיות ישראליות
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:אלופות ישראל בטריאתלון
קטגוריה:רוכבות אופניים באולימפיאדת ריו דה ז'ניירו (2016)
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:נשים ראשונות בספורט
קטגוריה:ישראליות שנולדו ב-1979
קטגוריה:ישראלים שנולדו ב-1979
מרכז הממלכה

**בורג' אל-ממלכה** (בערבית: **برج المملكة**, בתעתיק מדויק: **ברג אלממלכה**. נקרא גם:**مركز المملكة**-**מרכז הממלכה**) הוא גורד שחקים סופר גבוה בריאד שבערב הסעודית. נכון לשנת 2025, מרכז הממלכה הוא הבניין הרביעי בגובהו בריאד, החמישי בגובהו בערב הסעודית וה-38 בגובהו במזרח התיכון. 

בבניין ישנם קניון, בית מלון ודירות מגורים. השליש העליון של הבניין בנוי בצורה פרבולה הפוכה, ושני קצותיה מקושרות באמצעות מעבר מקורה באורך של 56 מטר. המעבר המקורה פתוח למבקרים, וניתן להגיע אליו במעלית, שמוחלפת במעלית נוספת המובילה לפתח המעבר.

שטחו של הבניין הוא 100,000 מ"ר, וקיימים בו מקומות חנייה עבור 3,000 רכבים.

## תכנון

המגדל תוכנן על ידי חברת האדריכלות האמריקאית אלרב בקט במיזם משותף עם חברת האדריכלות וההנדסה שבסיסה בריאד עומרניה אנד אסושיאטס. 

המבנה מורכב ממגדל ומבנה היקפי הכולל שני אגפים סימטריים. התוכנית בצורת השקד והצורות המתעקלות של המגדל מעניקות למבנה צורה ייחודית המסייעת לשמור על קרירותו, כאשר הקצוות הצרים פונים מזרחה ומערבה היכן שרווח החום הוא הגדול ביותר. קיר מסך בעל ביצועים גבוהים, העשוי מזיגוג רפלקטיבי כסוף עם חיבורים תחתיים, מסייע גם הוא לשלוט על רווחי החום תוך הסתרת שלוש הקומות הטכניות העיקריות ליצירת חזית חלקה.

בראש המגדל, קשת הפוכה מתפרשת על ידי גשר זכוכית שמכיל מרפסת תצפית ציבורית. הפתח הגדול מאפשר לבניין להתרומם גבוה יותר ממגבלת הגובה - 30 קומות מאוכלסות - שמחייב החוקים המקומיים. העיצוב שלו נוצר בהשראת מבנים איקוניים מרחבי העולם, כולל קשת השער בסנט לואיס, גשר הנמל של סידני ומגדל אייפל.

מבסיס הבניין ועד לקומתו העליונה, מכיל המגדל 13 קומות של משרדים, 10 קומות של מלון, חמש קומות של דירות יוקרה ושטחי משרדים נוספים בחלקו העליון.

באגף המזרחי של המבנה שוכן הקניון אל-ממלאקה, הכולל יותר מ-150 חנויות המחולקות על פני שלוש מפלסים - הראשון מיועד לצעירים, השני לאופנה וריהוט, והקומה השלישית מיועדת לנשים. האגף המערבי מכיל חללי אירועים ובידור.

## קישורים חיצוניים

* 
* מרכז הממלכה באתר המועצה לבניינים גבוהים וסביבת מחיה עירונית (CTBUH)
* מרכז הממלכה באתר SkyscraperPage
* מרכז הממלכה באתר Structurae
* מרכז הממלכה באתר Architizer

## הערות שוליים

קטגוריה:ריאד: גורדי שחקים
M94

**M94** (נקראת גם **NGC 4736**) היא גלקסיה ספירלית בקבוצת הכוכבים כלבי ציד, הנמצאת במרחק של כ-16.5 מיליון שנות אור.

## היסטוריה
M94 התגלתה ב-22 במרץ 1781 על ידי עוזרו של שארל מסיה, האסטרונום הצרפתי פייר מאשן. מאשן דיווח על תגליתו למסיה, שצפה בה ב-24 במרץ וצירף אותה לקטלוג מסיה כשהוא מתאר אותה כ"ערפילית ללא כוכבים" מעל קור קרולי (הכוכב α בכלבי ציד), עם מרכז בהיר מוקף בערפיליות, דומה ל-M79 אבל בהירה ויפה ממנה. ויליאם הרשל צפה ב-M94 בשנת 1787 וציין שהיא בהירה מאוד, גדולה עם גרעין זוהר בקוטר של כ-20 שניות קשת מוקף בערפיליות. ג'ון הרשל צפה בה מספר פעמים בין השנים 1827 ו-1831 וציין שהיא בהירה ועגולה ומרכזה בהיר כמו כוכב עם בהירות נראית מדרגה 8. רק ב-1918 אחרי שצולמה בחשיפה ארוכה במצפה הכוכבים ליק, התגלה המבנה הספירלי שלה על ידי הוברט קרטיס.

## תצפית
M94 נמצאת כ-3 מעלות מצפון-צפון-מערב לכוכב קור קרולי (α בכלבי ציד) וכ-3.25 מעלות ממזרח לכוכב β בכלבי ציד. עם בהירות נראית מדרגה 8.24 ניתן לראותה באמצעות משקפת או באמצעות טלסקופ חובבים וניתן להבחין בקלות בגרעין הבהיר יותר משאר הגלקסיה. אך במבנה הספירלי שלה ניתן להבחין רק באמצעות צילום ארוך חשיפה דרך טלסקופ מקצועי. במרחק של כ-4.75 מעלות ממזרח-צפון-מזרח לה נמצאת גלקסיית החמניה.

## תכונות
מסתה של M94 מוערכת בכ- מסות שמש ובאופן חריג לגלקסיות מסוגה נראה שמסתה מורכבת רק מהכוכבים והתווך הבין-כוכבי שבה ולא נראה שיש בה חומר אפל. גודלה הזוויתי של הגלקסיה הוא כ-11 דקות קשת ששקולות לקוטר של כ-55,000 שנות אור ויש בה שתי טבעות שצבען כחלחל ומתרחשת בהן יצירת כוכבים חדשים בקצב גבוה. הטבעת הפנימית היא בקוטר זוויתי של מעט יותר מדקת קשת ששקולה לקוטר של כ-5,500 שנות אור והחיצונית היא בקוטר זוויתי של כ-10 דקות קשת ששקולות לקוטר של כ-48,000 שנות אור. צילום ארוך חשיפה מראה שלמעשה טבעות אלה הן אזורים בזרועות הספירליות שבהן מתרחשת יצירת כוכבים בקצב גבוה.

M94 שייכת לקבוצת גלקסיות שנקראת על שמה קבוצת M94 או קבוצת כלבי ציד I, ומכילה בין 30 ל-40 גלקסיות, שכולן עמומות ממנה. גלקסיית החמניה שנראית קרובה אליה נמצאת למעשה במרחק יותר מכפול מ-M94 ואינה חלק מהקבוצה. M94 היא אחת מ-12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2, IC 342, גלקסיית המחוגה, גלקסיית הפסל, M64, M81, M82, M83, NGC 4945 וקנטאור A.

## קישורים חיצוניים

* M94 באתר SEDS 
* 

## הערות שוליים

94
קטגוריה:קבוצת הכוכבים כלבי ציד
94
קטגוריה:קבוצת M94
מוירה שירר

**מוירה שירר** (באנגלית: **Moira Shearer**; 17 בינואר 1926 – 31 בינואר 2006) הייתה רקדנית בלט ושחקנית קולנוע בריטית. זכורה בעיקר בגלל הופעתה בסרט "נעליים אדומות".

## קורות חיים
שירר נולדה בסקוטלנד ובגיל חמש שנים עברה עם משפחתה לעיר נדולה בצפון רודזיה (כיום בזמביה). שם החלה ללמוד בלט בהדרכתו של תלמידו של אנריקו צ'יקטי.

ב-1936 חזרה עם משפחתה לבריטניה והמשיכה בלימודי בלט. היא הצטרפה לבית הספר המלכותי לבלט בלונדון. הופעת הבכורה שלה הייתה בבלט "היפהפייה הנמה" ב-1946.

ב-1948 נבחרה למלא את התפקיד הראשי בסרט "נעליים אדומות" בתור רקדנית הבלט ויקי פייג'. היא זכתה לתהילה בינלאומית בעיקר בגלל כישורי הריקוד שלה וכן בגלל שערה האדמוני שהתאים לצבע נעליה. הסרט זכה להצלחה ביקורתית וכלכלית גדולה, וטוענים שבמשך השנים גרם לאלפי נערות לשאוף להיות בלרינות.

ב-1951 שיחקה בסרט "סיפורי הופמן" בקטעי ריקוד בעיקר. ב-1953 שיחקה בסרט "סיפור שלוש אהבות" בתור רקדנית בלט לצידו של ג'יימס מייסון. ב-1955 שיחקה בסרט "האיש שאהב אדמוניות". ב-1960 שיחקה במותחן "המציצן" בתור אחת מקרבנותיו של צלם הרוצח ומצלם את קרבנותיו. הסרט קיבל ביקורות עוינות אבל עם הזמן הפך לסרט פולחן בבריטניה.

ב-1972 הנחתה את תחרות הזמר של האירוויזיון.

## קישורים חיצוניים

* 
* מחווה למוירה שירר, באתר יוטיוב
* מוירה שירר מנחה את תחרות האירוויזיון 1972, באתר יוטיוב
* 
* 

קטגוריה:שחקניות קולנוע וטלוויזיה סקוטיות
קטגוריה:רקדניות בלט
קטגוריה:רקדניות בריטיות
קטגוריה:בלרינות
קטגוריה:רודזיה הצפונית: אישים
קטגוריה:מנחי האירוויזיון בממלכה המאוחדת
קטגוריה:בריטיות שנולדו ב-1926
קטגוריה:בריטים שנולדו ב-1926
קטגוריה:בריטיות שנפטרו ב-2006
קטגוריה:בריטים שנפטרו ב-2006
דניאל פורטמן

**דניאל פורטמן** (באנגלית: **Daniel Portman**; נולד ב-13 בפברואר 1992) הוא שחקן סקוטי. הוא ידוע בעיקר בזכות תפקידו בתור פודריק פיין בסדרה "משחקי הכס" מבית HBO.

## קריירה
פורטמן שיחק מגיל 16. התפקיד הראשון שלו היה בסרט 2010's Outcast, שבו כיכב כפול. בעקבות זאת הוא שיחק באופרת הסבון הסקוטית ריבר סיטי. הסרט השני שלו היה חלק קטן מקומדיה סקוטית שנקראת The Angels' Share. 

ב-24 באוגוסט 2011 הוכרז שהוא ישחק כפודריק פיין בסדרת הפנטזיה משחקי הכס. הוא המשיך ללהק בתפקידו.

בשנים 2012 - 2013 שיחק במחזה "Black Watch" בתיאטרון הלאומי של סקוטלנד בגלאזגו. 

## פילמוגרפיה
### סרט

### טלוויזיה

### רדיו

## קישורים חיצוניים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:סקוטים שנולדו ב-1992
יוהאן פון קירכבאך אאוף לאוטרבאך

**יוהאן פרדיננד פרנץ [[פרייהר]] פון קירכבך אאוף לאוטרבאך** (בגרמנית: **Johann Ferdinand Franz Freiherr von Kirchbach auf Lauterbach**; 7 בספטמבר 1858 – 3 באוקטובר 1920) היה גנרל אוסטרו-הונגרי, שפיקד על קורפוס במלחמת העולם הראשונה, והיה המפקד הצבאי האחרון של וינה.

## ביוגרפיה
### תחילת דרכו
קירכבך נולד ב-7 בספטמבר 1858 בעיר "קרונשטאט" שנמצאה אז בתחומי האימפריה האוסטרית. כיום שם העיר בראשוב, והיא נמצאת בתחומי רומניה המודרנית. משפחת קירכבך הייתה משפחת אצולה מסועפת שהצמיחה מקרבה אנשי צבא רבים בצבאות גרמניים שונים. אחיו הגדול היה קרל פון קירכבך אאוף לאוטרבאך, ששרת גם הוא בצבא האוסטרי והגיע לדרגת גנרל-אוברסט. לפיכך, כחלק מהמסורת המשפחתית, הוא נכנס בגיל צעיר למכון לצוערים. מאוחר יותר הוא למד באקדמיה הצבאית הטרזיאנית, וב-24 באפריל 1879 התגייס לצבא בדרגת לויטננט. ב-1 במאי 1884 הועלה לדרגת אובר-לויטננט, וב-1 באפריל 1888 הועלה לדרגת האופטמן. ומ-1891 עד 1894 שימש כמורה לטקטיקות צבאיות באקדמיה הצבאית בוווינר נוישטאדט. ב-1 במאי 1895 הועלה לדרגת מיור, וב-1 בנובמבר 1897 הועלה לדרגת אוברסט-לויטננט.

ב-1 בפברואר 1901 הוא הועלה לדרגת אוברסט ומונה לראש מטה הקורפוס ה-14. הוא פיקד עליו עד נובמבר 1906. ב-3 במאי 1907 הוא הועלה לדרגת גנרל-מיור, וב-18 באוקטובר 1910 קיבל פיקוד על בריגדת החי"ר ה-55. ב-29 באפריל 1911 הועלה לדרגת פלדמרשל-לוטננט, וקיבל פיקוד על הדיוויזיה השמינית בבולצאנו.

### מלחמת העולם הראשונה

עם פרוץ מלחמת העולם הראשונה באוגוסט 1914 היה קירכבך מפקד הדיוויזיה השמינית, שנכללה במסגרת הארמייה הראשונה של ויקטור דנקל. הוא לקח חלק בקרב גליציה, ובכלל זה בקרב קרשניק וקרב לבוב. בספטמבר של אתה שנה הוא קיבל פיקוד על הקורפוס השני. ב-16 בפברואר 1915 הוא הועלה לדרגת גנרל חיל הרגלים, והשתתף בלחימה בשלזיה ובמתקפת גורליצה-טרנוב. ב-10 בינואר 1916 הועבר לכוחות המילואים, ולאחר מכן מונה לתפקיד המושל הצבאי של וינה. בתפקיד זה הוא החזיק עד סוף המלחמה.

### אחריתו
לאחר המלחמה פרש קירכבך מהצבא. הוא מת בווינה ב-3 באוקטובר 1920, בגיל 62.

## קישורים חיצוניים

* יוהאן פון קירכבך אאוף לאוטרבאך באתר המוקדש לקצינים אוסטריים 
* יוהאן פון קירכבך אאוף לאוטרבאך באתר weltkriege 

קטגוריה:גנרלים אוסטרו-הונגרים
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:חברי מסדר פרנץ יוזף
קטגוריה:מעוטרי צלב הברזל
קטגוריה:ילידי 1858
קטגוריה:אוסטרים שנפטרו ב-1920
מניפסט ה-343

**מניפסט ה-343** (בצרפתית: **manifeste des 343**; מוכר גם כ**מנפיסט 343 השרמוטות**) הוא מניפסט שנכתב בידי הסופרת הפמיניסטית הצרפתיה סימון דה בובואר, ונחתם בידי 343 נשים שהצהירו כי עברו הפלה מלאכותית בתקופה בה הפלות היו לא חוקיות בצרפת, ובכך חשפו עצמן לסכנת מעצר. במניפסט קראו הנשים להפיכת ההפלות המלאכותיות לחוקיות, והוא התפרסם לראשונה ב-5 באפריל 1971 במגזין הצרפתי לה נובל אובזרווטר. 

המניפסט נפתח במילים "מדי שנה, כמיליון נשים בצרפת עוברות הפלות. דחיקתן לעשות הפלות בסודיות מובילה אותן לעשות זאת בתנאים מסוכנים, למרות שתחת השגחה רפואית מדובר באחד ההליכים הרפואיים הפשוטים ביותר. אנחנו משתיקים את מיליוני הנשים האלו. אני מצהירה שאני אחת מהן. אני מצהירה שעברתי הפלה. אנו דורשות את הזכות לעבור הפלה, בדיוק כפי שאנו דורשות את הזכות לגישה לאמצעי מניעה".

## השפעה
שבוע לאחר פרסום המניפסט, הציג העמוד הראשי של השבועון שרלי הבדו, איור של הקריקטוריסט ז'אן קאבו, תחת הכותרת "מי הכניס את 343 השרמוטות ממניפסט ההפלות להריון?".
 
בהשראת מניפסט ה-343, פורסם ב-3 בפברואר 1973 מניפסט שנחתם בידי 331 רופאים שהצהירו על תמיכתם בזכות להפלות.

בשנת 2013 פורסם "מניפסט 343 המניאקים" הלועג למניפסט 343 השרמוטות, ובו קראו 343 עיתונאים, שחקנים וסלבריטאים, כולם גברים, להגן על מה שהם רואים כזכותם לצרוך מין.

## חותמות בולטות
בין הנשים שחתמו על המניפסט ניתן למצוא את הנשים הבאות:
*סימון דה בובואר
*פרנסואז דובון
*מרגריט דיראס
*אריאן מנושקין
*ז'אן מורו
*פרנסואז סאגאן
*אנייס ורדה
*מוניק ויטיג
*סטפאן אודראן

## קישורים חיצוניים
*מניפסט 343 השרמוטות כפי שפורסם במקור.
*מניפסט 343 השרמוטות בתרגום לאנגלית.

## הערות שוליים

קטגוריה:סימון דה בובואר
קטגוריה:הפלה מלאכותית
קטגוריה:נשים בצרפת
קטגוריה:נשים במאה ה-20
קטגוריה:1971 בצרפת
גיבורים (סדרת טלוויזיה ישראלית, 2016)

**גיבורים** היא תוכנית מציאות תיעודית ישראלית העוקבת אחר חייהם של כוחות ההצלה והביטחון. התוכנית שודרה החל מ-12 ביוני עד 31 ביולי 2016 בערוץ 10.

באוגוסט 2016 פורסם שהתוכנית חודשה לעונה שנייה, אך בהמשך בוטלה בעקבות מחלוקת בין ערוץ 10 לגיל הפקות על תקציב העונה החדשה.

## פורמט
התוכנית עוקבת אחר ארבעה כוחות ההצלה והביטחון שמטרת עבודתם היא להציל חיים של אחרים. התוכנית מתעדת את גיבורי הסדרה כמעט 24/7 במשך חודשים במהלך עבודתם ובמהלך חייהם הפרטיים, ומתארת את המחיר האישי שהם נאלצים לשלם בשל בחירתם במקצועות אינטנסיביים שלהם.

עלות פרק בתוכנית מוערכת ב-400 אלף שקלים.

פורמט התוכנית נמכר לצרפת וספרד, שם היא משודרת תחת השם "Héroes, más allá del deber". בנוסף, אופציות של הפורמט נמכרו בין היתר לארצות הברית, אנגליה ואיטליה.

## סקירת הסדרה

### פרקים

## משתתפים
* **חלי לוי** – שוטרת, קצינת יחידת סיור במשטרת אשדוד
* **אלי כהן** – כבאי, מפקד צוות בתחנת כיבוי אש אשקלון ודובר מחוזי
* **ד"ר [[דרור סופר]]** – ראש יחידת טראומה במרכז רפואי איכילוב
* **אביגיל שימונוב** – אחות מתאמת טראומה במרכז רפואי איכילוב
* **נתי בן חמו** – מפקד צוות בכב"א

## ביקורת
אביעד קדרון מאתר "וואלה" נתן לתוכנית ביקורת שלילית: , אך ציין לטובה את סגנון העריכה של התוכנית: .

סמדר שילוני מאתר "ynet" ביקרה את מראה התוכנית: , אך ציינה לטובה את הליהוק של המשתתפים בתוכנית.

ינאי בן גיגי מאתר "nrg" נתן לתוכנית ביקורת שלילית והגדיר אותה כ וכתב: .

## קישורים חיצוניים
* 
*
*
*
*
*

## הערות שוליים

קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2016
קטגוריה:ערוץ עשר: תוכניות וסדרות
קטגוריה:סדרות טלוויזיה רפואיות
קטגוריה:משטרת ישראל בתרבות ובאמנות
סקיאמוניס

**סקיאמוניס** (בליטאית: **Skiemonys**; בפי יהודיה: **שקומיאן**) היא עיירה במחוז המשנה אניקצ'ה, שבמחוז אוטנה, בצפון-מזרח ליטא.

על פי מפקד האוכלוסין שנערך ב-2001, מונה אוכלוסיית העיירה 92 אנשים.

לעיירה עבר יהודי, היה בה בית כנסת שנבנה בתרומת יהודי מהכפר בלטושובה הסמוך ובסיוע פריץ שכן, ובשנת 1921 נמנו בעיירה 150 תושבים יהודים.

יהודי העיירה נרצחו כנראה באניקשט ב-29 באוגוסט 1941, ו' באלול ה'תש"א.

## לקריאה נוספת
* דב ליפץ (מרכז המערכת), נתן גורן [ואחרים] (מערכת), **שקומיאן (סקיאמוניס), מחוז אוטיאן** בתוך: **יהדות ליטא**: כרך ג, ספר ב: "ישובים", תל אביב: עם הספר, תשכ"ז, עמ' 369 טורים 1–2; 2. (, תמונה 1622)
** שם, על חיסול היישוב היהודי בשקומיאן: כרך ד עמ' 372 טור 2. (, תמונה 2090)

## קישורים חיצוניים

## הערות שוליים

קטגוריה:מחוז אוטנה
קטגוריה:ליטא: עיירות
קרח 7

ממוזער|המבנה הגבישי של קרח 7
**קרח 7 (באנגלית:Ice VII)** הוא פאזה גבישית של קרח השייכת למערכת הקובייתית. הוא נוצר כאשר מים נוזליים נמצאים בלחץ של יותר מ-3 ג'יגה פסקל (שווה ערך ל-30,000 אטמוספירות) בטמפרטורת החדר; או על ידי דחיסה של מים כבדים, הנמצאים במצב צבירה קרח 6, בטמפרטורה נמוכה מ-95 קלווין.

## תכונות פיזיקליות
קרח סטנדרטי מכונה "קרח 1h" (באנגלית: Ice Ih, לפי המונחון של ברידג'מן) והוא נוצר באופן טבעי. לעומתו, סוגים אחרים של קרח - החל מקרח 2 וכלה בקרח 16 - ניתנים לייצור בתנאי מעבדה, בטמפרטורות ובלחצים שונים.
קרח 7 נחשב יציב למחצה בטווח רחב של טמפרטורות ולחצים ואילו בטמפרטורה של מעל 120 קלווין הוא הופך לקרח אמורפי בעל צפיפות נמוכה (LDA). כמו כן, לקרח 7 יש נקודה משולשת עם מים נוזליים ועם קרח 6 בטמפרטורה של 355 קלווין ובלחץ של 2.216 ג'יגה פסקל, שכן גבול ההתכה שלו נמצא מעל 715 קלווין ו-10 ג'יגה פסקל.

כמו רובן המכריע של הפאזות של הקרח (כולל קרח 1h), בתהליך יצירתו של קרח 7 סידורם של אטומי המימן משתנה. בנוסף, גם אטומי החמצן משנים את סידורם במספר מוקדים. אולם קרח 7 הוא מצב הצבירה היחיד של הקרח אשר מאפשר סידור מולקולרי באמצעות קירור פשוט; כך שבטמפרטורה נמוכה מ-273 קלווין ובלחץ של עד כ-8 ג'יגה פסקל, הוא משנה פאזה והופך לקרח 8 מסודר מולקולרית.

## היווצרות באופן טבעי
מדענים משערים כי קרח 7 עשוי להרכיב קרקעיות אוקיינוסים בכוכבי לכת חוץ-שמשיים ובירחים המכילים מים בכמויות גדולות.
השערה זו תקפה למשל עבור טיטאן, הגדול בירחיו של שבתאי, וכן עבור כוכבי לכת חוץ-שמשיים שהתגלו כגון גליזה 436 b ו-GJ 1214 b.

## הערות שוליים

קטגוריה:קרח
דניאל קופרברג

**דניאל קופרברג** (נולד ב-8 בדצמבר 1997) הוא כדורסלן ישראלי המשחק בעמדת הסנטר בקבוצת מ.כ צפת מהליגה הלאומית.

## ביוגרפיה וקריירה
נולד בסנקט פטרבורג שברוסיה, וכמה חודשים לאחר לידתו אומץ על ידי משפחה מחיפה. למד בבית הספר הריאלי. שיחק בקבוצת הנערים של מכבי חיפה, ובתיכון למד בתיכון נוצרי באריזונה. עם תיכונו האמריקאי זכה באליפות המקומית ונבחר למצטיין, אך לאחר שנה שב לישראל, ואף דחה הצעות לשחק במכללות אמריקאיות דוגמת אריזונה ו-UCLA.

בשנת 2016 הוא התאמן עם שחקני ניז'ני נובגורוד, אך ויתר על חתימה בקבוצה מפני שהיה לפני צבא ובסופו של דבר חתם בקבוצה הבוגרת של מכבי חיפה ביולי 2016.

בינואר 2018, הוא האריך את חוזהו במכבי חיפה ובמקביל שיחק במסגרת חוק הכרטיס הכפול בהפועל עפולה מהליגה הלאומית.

ב-30 בדצמבר 2019 חתם לשלוש שנים בקבוצת הפועל תל אביב. ביוני 2021 חזר לשחק במכבי חיפה, הפעם לליגה הלאומית, ומונה לקפטן.

## נבחרת לאומית
קופרברג שיחק בנבחרת העתודה של ישראל. בטורניר הכנה לאליפות אירופה 2016 נבחר למצטיין. באליפות אירופה לנבחרות עתודה בשנת 2016 הוביל קופרברג את נבחרת ישראל הן בנקודות והן בריבאונדים, אך לא הצליח להוביל את הנבחרת, שסיימה במקום ה-12, להישגים.

באליפות אירופה לנבחרות עתודה בשנת 2017, קופרברג והנבחרת זכו במדליית הכסף לאחר שהגיעו עד הגמר והפסידו לנבחרת יוון המארחת. הוא סיים את האליפות עם ממוצע של 10.7 נקודות ו-6.9 ריבאונדים למשחק.

## קישורים חיצוניים

* 
* דף השחקן במנהלת הליגה

## הערות שוליים

קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני הפועל עפולה
קטגוריה:ישראלים ילידי רוסיה
קטגוריה:סנטרים (כדורסל)
קטגוריה:ישראלים שנולדו ב-1997
עונת 2012/2013 בליגת העל בכדורסל

**עונת 2012/2013 ב[[ליגת העל בכדורסל]] ** הייתה העונה ה-59 של תחרות ארצית בישראל והעונה ה-13 של ליגת העל. מספר הקבוצות היה 12. לקראת הסיבוב השלישי הקבוצות חולקו לבית העליון (6 קבוצות) ולבית התחתון (6 קבוצות). לאחר שלושה סיבובים שמונה קבוצות החלו בסדרות רבע גמר של הטוב מחמישה משחקים כאשר המנצחות העפילו לסדרות חצי הגמר ומשחק הגמר. המשחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל אילת (ששיחקה במקום מ.כ. הבקעה) והפועל תל אביב.

העונה הסדירה החלה ב-15 באוקטובר 2012 והסתיימה ב-5 במאי 2013. העונה הסתיימה במשחק הגמר בו ניצחה מכבי חיפה את מכבי תל אביב ובכך זכתה באליפות בפעם הראשונה בתולדות המועדון.

בהתאם לתוצאות עירוני אשקלון ירדה ליגה.

## טבלת הליגה

## פלייאוף עליון

## במפעלים האירופים

## כדורסלנים מצטיינים
* ג'רום דייסון מהפועל חולון היה מלך הסלים עם 20.4 סלים למשחק.
* גל מקל ממכבי חיפה היה מלך הסלים הישראלי עם 13.7 סלים למשחק
* גל מקל ממכבי חיפה נבחר לשחקן העונה.

## ראו גם

* גביע המדינה בכדורסל 2012/2013
* גביע ווינר בכדורסל 2012

## קישורים חיצוניים
* מידע מאתר מנהלת הליגה

קטגוריה:2012 בישראל: כדורסל
קטגוריה:עונות בליגה העליונה בכדורסל בישראל
קטגוריה:2013 בישראל: כדורסל
קטגוריה:תחרויות כדורסל ב-2012
קטגוריה:תחרויות כדורסל ב-2013
שקודוויל

**שקודוויל** (, סקודווילה) היא עיר במחוז המשנה טאורגה שבמחוז טאורגה במערב ליטא.

לפני מלחמת העולם השנייה התקיימה בעיירה קהילה יהודית גדולה. ב-1950 קיבלה שקודוויל מעמד של עיר.

יהודים מיוצאי העיירה: הרב מיכל דוד שלפוברסקי, ראש ישיבת תפארת צבי; הרב יצחק קאץ ראש בית מדרש לתורת ארץ ישראל בפתח תקווה; שופט בית המשפט העליון, משה זילברג, והרב חיים שטיין מישיבת טלז.

## בשואה
העיירה שהייתה מרוחקת כ-35 קילומטרים מהגבול הגרמני, נכבשה ביום פרוץ המלחמה, 22 ביוני 1941. מספר גברים יהודים הוצאו להורג בסוף אותו חודש. ביולי הופרדו תושבי העיירה היהודים, כ-300 גברים נרצחו באוגוסט ביער פוז'אי המרוחק 4 קילומטרים מן העיירה, באותו חודש נרצחו כ-300 נשים ביער באטוק על שפת נהר אניצ'אי. בספטמבר נרצחו כ-1,000 נשים וילדים ביער גריאבלאוקאי ליד כביש טאורגה-שקודוויל. במחצית השנייה של 1941 נערך מצוד אחר היהודים השורדים בעיירה והם הובאו לעיירה אופיינה, הם נרצחו עם יהודי אופינה בכפר פואטקלניס הסמוך לאופינה.

## לקריאה נוספת
* דב ליפץ (מרכז המערכת), נתן גורן [ואחרים] (מערכת), **שקודוויל (סקאודווילא), מחוז טאווריג** בתוך: **יהדות ליטא**: כרך ג, ספר ב: "ישובים", תל אביב: עם הספר, תשכ"ז, עמ' 368 טורים 1–2. (, תמונה 1622)
** שם, על חיסול היישוב היהודי בשקודוויל: כרך ד עמ' 372 טורים 1–2. (, תמונה 2090)

## קישורים חיצוניים

* 

קטגוריה:ליטא: עיירות
קטגוריה:מחוז טאורגה
הארמייה ה-70 (ברית המועצות)

**הארמייה ה-70** הייתה ארמייה סובייטית רב-זרועית, שמילאה תפקיד חשוב במהלך קרב קורסק, מבצע לובלין-ברסט ובקרב על ברלין.

## היסטוריה
הארמייה הוקמה באוקטובר 1942 בעיר סברדלובסק, והורכבה בעיקר מאנשי משמר הגבול של הנ.ק.ו.ד., וקיבלה את השם "הארמייה ה-70". הארמייה כללה במקור שש דיוויזיות חי"ר במסגרת 2 קורפוסים, ומפקדה היה גנרל לוטננט הרמן טרסוב. 

הארמייה לחמה בקרב קורסק כחלק מהחזית המרכזית, ומילאה תפקיד חשוב בבלימת הארמייה התשיעית הגרמנית. בהמשך לחמה הארמייה במבצע בגרטיון ובמבצע לובלין-ברסט כחלק מהחזית הבלארוסית הראשונה, ולאחר מכן לחמה במבצע פרוסיה המזרחית ובקרב על ברלין כחלק מהחזית הבלארוסית השנייה.

## מפקדים

## קישורים חיצוניים
* הארמייה ה-70 באתר samsv 

70
70
ארמייה 70
פקודת מבצע

**פקודת מבצע (פ"מ, פָּקָ"ם, פַּקמָ"ב)** היא מתן פקודה לביצוע, תוך העברה קצרה, תכליתית וברורה ככל הניתן של הרקע לפקודה ולמשימה, הצגת המטרה והבהרת אופן הביצוע לפרטיו, בגופי ביטחון כגון הצבא, המשטרה וגופים אחרים העוסקים בנושאים ביטחוניים.
לרוב היא נעשית בצורת מסמך.

## מטרת הפקודה ואופן כתיבתה
כתיבת פקודת מבצע היא חלק מ**עבודת [[מטה (צבא)|מטה]] (עָמָ"ט)** הנעשית על ידי המפקד, לעיתים בסיוע המפקדה, בשלב ההכנות למבצע, לתרגיל, או לפעילות שוטפת. לאחר קבלת יעד, או משימה, מהרמה הממונה, נעשית **הערכת מצב**, שהיא חלק ממה שמכונה "**שלב המֶחְשַׁב**", במהלכה נבחנות **דרכי פעולה אפשריות (דַפָּ"אוֹת)** שונות. **דרך פעולה אפשרית (דַפָּ"א)** שנמצאת המתאימה ביותר היא **דרך הפעולה הנבחרת (דַפָּ"ן)**, אשר מוצגת במסגרת **הצגת תוכניות** לדרג הממונה. לאחר שמאשר הדרג הממונה את הדפ"ן, נכתבת על פיה הפקודה ומוצגת ב**קבוצת פקודות (קַפָּ"ק)** לכוחות, או למפקדיהם.

לעיתים נכתבות פקודות מבצע ברמות ממונות ומהן נגזרות פקודות מבצע פרטניות ליחידות הבנות.

## מבנה פקודת המבצע בצה"ל
### מתכונת הפקודה בעבר
בעבר נכתבו פקודות המבצע בצה"ל לפי מתכונת סדורה שנלקחה מהצבאות הבריטי והאמריקאי וראשי הפרקים של הפקודה נקראו "**יכשמ"ש**":
# **י** - רקע לפעולה ומידע על כוחותינו וכוחות אויב מולם.
# **כ**וונה - מטרת הפעולה.
# **ש**יטה - סעיף שהתחלק לשני סעיפי משנה:
## השיטה-כללי - כותרת קצרה המתארת את שיטת הביצוע.
## טבלת כוחות ומשימות - טבלה שבה פורטו כלל הכוחות המשתתפים בפעולה, משימתו של כל כוח וזמני הפעלתו. לוח הזמנים נגזר על פי "**שעת ה-ש**'", והזמנים נמנים עד אליה; לדוגמה ש' מינוס 3 - שלוש שעות לפני שעת ה-ש', ש' פלוס 1:30 - שעה וחצי לאחר שעת ה-ש', וכדומה.
# **מ**נהלה - האמצעים הלוגיסטיים שישמשו להשגת המטרה.
# **ש**ליטה - אמצעי הפיקוח ומרשם קשר של הכוחות הפועלים.

### מתכונת הפקודה בהווה
פקודת המבצע לבשה צורה שונה במהלך השנים, לפי מתכונת דומה של פרקים ומסתמן שהיו ויהיו התפתחויות נוספות:
# **ידיעות** - תשתית עובדתית ומידע שהנחה את מכין הפקודה בבחירת שיטת הפעולה. הידיעות יכולות להיות אודות כוחות אויב או כוחות אחרים, תיאור טופוגרפי של השטח, תנאי מזג האוויר, וגורמים אחרים שמשפיעים על השיטה.
# **מטרה** - תכלית הפעולה שלשמה הפקודה. מטרת הפעולה נגזרת מהמטרה של הדרג שמעל כותב פקודת המבצע. המטרה צריכה להשפיע על קבלת ההחלטות בעת הפעולה, כך שבמקרה הצורך ניתן יהיה לשנות את המשימה והשיטה (להלן) ועדיין לעמוד במטרה.
# **משימה** - המשימה שהוטלה על כותב הפקודה, שהיא חלקו בהשגת המטרה.
# **שיטה** - תיאור הסיבה, המשמעות, ואופן הביצוע של הפעולה:
## **הרעיון המרכזי** - תיאור בקצרה של הסיבה שבגללה נבחרה שיטת הפעולה על פי הידיעות שהוצגו, והמשמעות של הפעולה כלפי השגת המטרה.
## **מימוש** - תיאור פרטני של ביצוע הפעולה. כולל סעיפים רבים: כוחות, משימות משנה, שלבי ביצוע, גבולות גזרה, לוגיסטיקה, שליטה בכח ושאר המאמצים בביצוע הפעולה.
# **נספחים** - מפות, תרשימים, רשימות, דגשי רפואה ובטיחות וכדומה.

## ראו גם
* נוהל
* D-Day

## קישורים חיצוניים
* 
* 

## הערות שוליים

קטגוריה:טקטיקה צבאית
קטגוריה:פיקוד ושליטה
קטגוריה:ניהול ידע
קטגוריה:ניהול תהליכים
ארמיית המשמר השישית

**ארמיית המשמר השישית** (ברוסית: **гвардейская армия я-6**) הייתה ארמייה של הצבא האדום שלחמה במלחמת העולם השנייה.

## היסטוריה
ארמיית המשמר השישית הוקמה ב-1 במאי 1943 על בסיס יחידות של הארמייה ה-21 תוך הוספת מספר יחידות שכבר קיבלו שם כבוד "משמר". ביולי 1943 הארמייה הוצבה בחזית וורונז' והחלה את השתתפותה בקרב קורסק. תוך שיתוף פעולה עם ארמיית הטנקים הראשונה היא לחמה נגד קורפוס הפאנצר ה-48. במהלך שישה ימים היא החזיקה את קווי ההגנה ובסוף המתקפה הגרמנית נעצרה. בהמשך, במהלך מתקפת נגד, ארמיית המשמר השישית השתתפה בשחרור בלגורוד וחרקיב. ב-30 בספטמבר 1943 היא הועברה לעתודה.

ב-20 באוקטובר 1943 ארמיית המשמר השישית נכללה בכוחות של החזית הבלטית השנייה והוצבה באזור העיר נוול. בקיץ 1944 היא השתתפה במבצע בגרטיון ושחררה את העיר פולוצק. בהמשך של אותה שנה הארמייה נכנסה לשטח של ליטא הסובייטית והשתתפה בשחרור שבלי וקלייפדה.

במרץ 1947 הארמייה פורקה.

לאורך כל הזמן איוואן צ'יסטיאקוב היה מפקד הארמייה.

## קישורים חיצוניים
* ארמיית המשמר השישית באתר samsv 

6
6
ארמייה 6
עונת 2013/2014 בליגת העל בכדורסל

**עונת 2013/2014 ב[[ליגת העל בכדורסל]] ** הייתה העונה ה-60 של תחרות ארצית בישראל והעונה ה-14 של ליגת העל. מספר הקבוצות היה 12. לקראת הסיבוב השלישי הקבוצות חולקו לבית העליון (4 קבוצות) ולבית התחתון (8 קבוצות). לאחר שלושה סיבובים שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לסדרות חצי הגמר ומשחקי הגמר (בית וחוץ).

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה עירוני נס ציונה.

העונה הסדירה החלה ב-14 באוקטובר 2013 והסתיימה ב-28 באפריל 2014. העונה הסתיימה במשחקי הגמר בהם מכבי תל אביב ניצחה תוך יתרון ביחס סלים. בכך היא זכתה באליפות בפעם ה-51 בתולדות המועדון.

בגלל קשיים כלכליים אליצור מכבי ברק נתניה ירדה ליגה במקום מכבי אשדוד שסיימה את העונה במקום האחרון.

## טבלת הליגה

## פלייאוף עליון

## במפעלים האירופים

## כדורסלנים מצטיינים
* קרלון בראון מהפועל תל אביב היה מלך הסלים עם 19.6 סלים למשחק.
* רביב לימונד מהפועל תל אביב היה מלך הסלים הישראלי עם 18.8 סלים למשחק
* דונטה סמית' ממכבי חיפה נבחר לשחקן העונה.

## ראו גם

* גביע המדינה בכדורסל 2013/2014
* גביע ווינר בכדורסל 2013

## קישורים חיצוניים
* מידע מאתר מנהלת הליגה

קטגוריה:2014 בישראל: כדורסל
קטגוריה:עונות בליגה העליונה בכדורסל בישראל
קטגוריה:2013 בישראל: כדורסל
קטגוריה:תחרויות כדורסל ב-2014
קטגוריה:תחרויות כדורסל ב-2013
שקוד

**שקוד** (, סְקוּוֹדַס) היא העיר הגדולה והמרכז המנהלי של מחוז המשנה שקוד במחוז קלייפדה שבצפון-מערב ליטא סמוך לגבולה עם לטביה.

העיר יושבת על הנהרות ברטובה , לואובה  ואפשה . העיר מחולקת לשני חלקים: "העיר הישנה" ו"העיר החדשה" המחוברות ביניהן בגשר. היישוב בשקוד התקיים כבר במחצית המאה ה-13, היא הוכרה כעיר ב-1572.

## הקהילה היהודית
[שמאל|ממוזער|250px|[אנדרטה לזכר יהודי שקוד שנספו בשואה, בבית העלמין בחולון]]
היישוב היהודי בעיר ותיק, למן המאה ה-17, והיו בה בית כנסת ובית קברות בני מאות שנים. הקהילה היהודית גדלה בעקביות במשך השנים והגיעה לשיא גודלה בשנת 1921, אז נמנו בה 3853 יהודים. ערב פרוץ מלחמת העולם השנייה (1939) נמנו בעיר כ-2500 יהודים, 50% מכלל האוכלוסייה. בין רבני העיר היו הרב יצחק ב"ר צבי הירש מחבר הספר פרי יצחק, הרב חיים זאב יפה, הרב אליהו ברוך קמאי, הרב יחיאל מיכל הובשה מחבר הספר "מיכל מים" וחתנו הרב יעקב חיים טרושקין שנרצח בשואה. נולדו בה הרב יוסף פיימר והרב צבי הירש ברוידא.

בשואה נרצחו בעיר ובסביבותיה בידי הנאצים, משטרת העזר הליטאית ותושבים מקומיים, כ-1,200 יהודים.

## לקריאה נוספת
* דב ליפץ (מרכז המערכת), נתן גורן [ואחרים] (מערכת), **שקוד (סקודאס), מחוז קראטינגה** בתוך: **יהדות ליטא**: כרך ג, ספר ב: "ישובים", תל אביב: עם הספר, תשכ"ז, עמ' 367–368. (, תמונה 1621–1622)
** שם, על חיסול היישוב היהודי בשקוד: כרך ד עמ' 371–372. (, תמונה 2089–2090)

## קישורים חיצוניים

* 
* 

קטגוריה:ליטא: עיירות
קטגוריה:מחוז קלייפדה
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
מגדל חוואגוו-יואן 1

**מגדל חְוַואגְווׁ-יוּאֶן 1** הוא גורד שחקים אשר נמצא בעיר גווי-יאנג, בירת מחוז גוויג'ואו שבסין. המגדל מתנשא לגובה של 335 מטר (1,099.1 רגל) וכולל 74 קומות. בניית המגדל החלה בשנת 2012 והסתיימה בשנת 2020. ליד המגדל נבנה מגדל חוואגוו-יואן 2 אשר זהה לו כמעט לחלוטין.

## הערות שוליים

קטגוריה:גווי-יאנג: גורדי שחקים
בורג' אל-פיסליה

**בורג' אל-פיסליה** (בערבית: **برج الفيصلية**, בתעתיק מדויק: **ברג אלפיצליה**) הוא גורד שחקים ברובע העסקים של ריאד, בירת ערב הסעודית. נכון לשנת 2025, זה הבניין החמישי בגובהו בריאד, השמיני בגובהו בערב הסעודית וה-77 בגובהו במזרח התיגון. 

## היסטוריה ומבנה
בניית המבנה הושלמה ב-14 במאי 2000. גובהו 267 מטר, הוא כולל 44 קומות (מהם רק 30 מעל הקרקע), והוא תוכנן על ידי משרד האדריכלים הבריטי פוסטר אנד פרטנרס ומשרד המהנדסים בורו האפולד.

עיצובו של המבנה מבוסס על צורתו של עט כדורי. במפלס הקרקע, ישנו מרכז קניות בן שלוש קומות.

ארבע הקורות שבפינות המבנה מצטרפות בחלק העליון לכדי כדור זהב, שבתוכו מסעדה. מתחת לכדור נקודת תצפית על סביבתו ועל העיר ריאד. בין השאר ניתן לראות ממנו גורד שחקים נוסף, בורג' ממלכה. זה הוא חלק מקומפלקס פייסליה, אשר מורכב מבית מלון, המגדל, ושני בניינים אחרים. המגדל כולל מספר מסעדות כמו 11a ו-The Globe, וכולל גם מרכז כנסים ודירות יוקרה.

## קישורים חיצוניים

* בורג' אל-פיסליה באתר ArchNet
* Al Faisaliah Center, באתר SkyscraperPage
* קומפלקס פיסליה באתר משרד האדריכלים פוסטר אנד פרטנרס

## הערות שוליים

קטגוריה:ריאד: גורדי שחקים
עונת 2014/2015 בליגת העל בכדורסל

**עונת 2014/2015 ב[[ליגת העל בכדורסל]] ** הייתה העונה ה-61 של תחרות ארצית בישראל והעונה ה-15 של ליגת העל. מספר הקבוצות היה 12. לאחר הסיבוב השלישי שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לסדרות חצי הגמר ומשחקי הגמר (בית וחוץ).

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה עירוני נהריה.

העונה הסדירה החלה ב-13 באוקטובר 2014 והסתיימה ב-10 במאי 2015. העונה הסתיימה במשחקי הגמר בהם הפועל ירושלים ניצחה בכך היא זכתה באליפות בפעם הראשונה בתולדות המועדון.

עונה זו הייתה הראשונה בהיסטוריה שבמשחקי הגמר לא הייתה קבוצה מתל אביב והפעם השנייה שמכבי תל אביב לא העפילה לגמר הליגה, לראשונה מאז עונת 1993.

בהתאם לתוצאות הפועל גלבוע גליל ירדה ליגה.

## טבלת הליגה

## פלייאוף עליון

## במפעלים האירופים

## כדורסלנים מצטיינים
* מארק ליונס מעירוני נהריה היה מלך הסלים עם 18.4 סלים למשחק.
* סילבן לנדסברג ממכבי תל אביב היה מלך הסלים הישראלי עם 14.9 סלים למשחק
* ליאור אליהו מהפועל ירושלים נבחר לשחקן העונה.

## ראו גם
* גביע המדינה בכדורסל 2014/2015
* גביע ווינר בכדורסל 2014

## קישורים חיצוניים
* מידע מאתר מנהלת הליגה

קטגוריה:2014 בישראל: כדורסל
קטגוריה:עונות בליגה העליונה בכדורסל בישראל
קטגוריה:2015 בישראל: כדורסל
קטגוריה:תחרויות כדורסל ב-2014
קטגוריה:תחרויות כדורסל ב-2015
מאניוס אקיליוס גלבריו (קונסול בשנת 191 לפנה"ס)

**מאניוס אקיליוס גלבריו** (בלטינית: **Manius Acilius Glabrio**; המאה ה-2 לפנה"ס) היה מגיסטראט רומאי אשר שימש כקונסול בשנת 191 לפנה"ס.

## ביוגרפיה
הוא נזכר לראשונה כטריבון הפלבאים בשנת 201 לפנה"ס, וכמי שהתנגד לקונסול של אותה שנה גנאיוס קורנליוס לנטולוס, אשר ביקש לשלול מסקיפיו אפריקנוס את הפיקוד על הכוחות הרומאיים בצפון אפריקה. בשנה שלאחר מכן הוא מונה לאחראי על המשחקים המקודשים (decemvir sacrorum). הוא היה פראיטור במהלך שנת 197 לפנה"ס, ובמסגרת תפקידו זה בנה פסלים בדמותם של קרס, ליבר וליברה. כמו כן אותה שנה הוא דיכא באכזריות, בראש לגיון שלם, התקוממות של עבדים שפרצה באטרוריה, והורה לצלוב את מנהיגי המרד.

הוא התמודד על משרת הקונסול בשנת 193 לפנה"ס, אולם נכשל. הוא השיג את המשרה בסופו של דבר בשנת 191 לפנה"ס, יחד עם פובליוס קורנליוס סקיפיו נאסיקה. אותה שנה הכריזה רומא מלחמה על אנטיוכוס השלישי מלך הממלכה הסלאוקית. מלחמה זו זכתה לכינוי "מלחמת אנטיוכוס". אנטיוכוס פלש ליוון, ובתגובה נשלח אקיליוס לשם עם 10,000 רגליים, 2,000 פרשים ו-15 פילים. הוא נחת באפולוניה וקבע את מפקדתו בלאריסה שבתסליה. מסע המלחמה של אקיליוס הגיע לשיאו בקרב תרמופילאי, אשר בסופו הובס אנטיוכוס ונאלץ לסגת מיוון.

לאחר הניצחון בתרמופילאי, פנה אקיליוס לטהר את יוון מהכוחות הפרו-סלאוקיים האחרונים. הוא תקף את הליגה האיטולית, והטיל מצור על הירקליאה. כיבוש העיר גרם לאיטולים לבקש הפסקת אש בת עשרה ימים, שבמהלכם הבהיר נציגו של אקיליוס לאיטולים את תנאי הכניעה. כאשר האיטולים שיגרו שליח שהודיע שהם מוכנים לקבל את התנאים ו"להימסר אל אמון הרומאים", הפתיע אותו אקיליוס בדרישה חדשה: למסור לידיהם את מנהיגיהם של בני בריתם. הנציג האיטולי מחה נמרצות כנגד הדרישה, שנתפסה בעיניו כהפרה של "מוסר היוונים". אקיליוס הסכים להאריך את שביתת הנשק בעוד עשרה ימים, וכשהאיטולים סירבו לתנאים, פתח במצור על נאופקטוס. עם זאת, בעצתו של טיטוס קווינקטיוס פלמינינוס, הסכים להניח את המצור ולקבל את כניעתם המחודשת של האיטולים. עם סוף השנה הוא הוחלף בלוקיוס קורנליוס סקיפיו אסיאטיקוס.

בשנת 189 לפנה"ס הוא הציג את מועמדותו למשרת הקנסור. היו לו סיכויים רבים לזכות בתפקיד, אולם דווקא בשל כך החל נגדו גל של השמצות. הוא הואשם בין היתר שגנב חלק מהשלל שלקח במלחמה. בשל כך, הוא פרש בסופו של דבר ולא ניגש לבחירות. מכאן ואילך לא ידוע עליו דבר.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קונסולים ברפובליקה הרומית
קטגוריה:רומאים בתקופת הרפובליקה
קטגוריה:מלחמת אנטיוכוס
אברהם ארליק

**אברהם ארליק** (1905–1991) היה אדריכל ומבקר אדריכלות ישראלי.
## חייו
ארליק נולד בוורשה שבפולין והיגר לארץ ישראל ב-1926. את הכשרתו כאדריכל רכש בטכניון בחיפה, שם סיים במחזור השני. עד 1948 עבד במשרדי תכנון שונים עד שבאותה שנה הצטרף כאדריכל במחלקה הטכנית של הקיבוץ הארצי, בה שימש האדריכל שמואל מסטצ'קין כאדריכל ראשי. בדומה לאדריכלים אחרים במחלקה, לא היה ארליק חבר קיבוץ אלא התגורר בתל אביב. במהלך השנים הופקד על תכנון וליווי פרויקטים רבים בתנועה: מגורים, מבני ציבור, מתקני ספורט, חדרי אוכל, מוסדות תרבות ומבני תעשייה. תכנוניו הצטיינו בפשטות ובפונקציונליות, וכמוכן סייע בהדרכה ועצה לאדריכלים הצעירים במחלקה.

לבד מתכנון, היה ארליק חבר קבוע בחוג חברי "צוותא" שייסד אברהם שלונסקי. עם פרישתו לגמלאות הצטרף לסגל ההוראה בפקולטה לאמנויות של אוניברסיטת תל אביב ובפקולטה לארכיטקטורה בטכניון, שם לימד תולדות האדריכלות. כמו כן, פרסם לאורך השנים מאמרים שונים בתחום האדריכלות הסוקרים ומעריכים אדריכלים שונים כמו זאב רכטר, יוסף ברלין ואריך מנדלסון וכן מבנים שונים כמו משכן נשיאי ישראל, תיאטרון ירושלים וככר אתרים. ב-1983 כונסו מבחר ממאמריו בספר "על ארכיטקטורה ובינוי ערים" בהוצאת הפקולטה לארכיטקטורה ובינוי ערים בטכניון. ספר נוסף שכתב היה מונוגרפיה על האדריכל לאופולד קרקואר.
הוא נפטר בגיל 86 בשנת 1991.

ארליק היה אביה של העיתונאית והמתרגמת עמירה שגב, וסבו של העורך והתסריטאי מולי שגב. אחיו היה חתן פרס ישראל פרופ' דוד ארליק.

## עבודות נבחרות
*חדר אוכל, קיבוץ נחשונים
*חדר אוכל, קיבוץ עין השופט
*חדר אוכל, קיבוץ ברקאי
*חדר אוכל, קיבוץ נירים
*חדר אוכל, קיבוץ עין החורש
*הרחבת חדר אוכל, קיבוץ בית אלפא
*היכל הספורט "נעמן", מועצה אזורית מטה אשר
*אולם ספורט סטנדרטי, נבנה בקיבוצים דן, יד מרדכי ובגבעתיים
*בית חרושת תמה, קיבוץ משמר העמק
* ספרייה, קיבוץ כפר מנחם


BARKAY.jpg|חדר אוכל בקיבוץ ברקאי
Einhachoresh03.JPG|חדר אוכל בקיבוץ עין החורש
beitalfadr.JPG|חדר האוכל בקיבוץ בית אלפא
Dan Hadani collection (990044358370205171).jpg|היכל הספורט נעמן עם חנוכתו בקיץ 1969


## ספרים
***מבוא לארכיטקטורה: מושגי יסוד**, הוצאת אוניברסיטת תל אביב, 1979.
***על ארכיטקטורה ובינוי ערים**, הפקולטה לארכיטקטורה ובינוי ערים בטכניון, 1983.
***לאופולד קרקואר**, הוצאת הקיבוץ המאוחד, 1987.
***הרצאות על ארכיטקטורה**, הוצאת אוניברסיטת תל אביב, 1990.
***שעורים בתולדות הארכיטקטורה: מצרים וקדמת אסיה**.
***הארכיטקטורה ביוון העתיקה**, הוצאת מידות, 1970.

## קישורים חיצוניים

* מיכאל יעקובסון: סיבוב בחדר האוכל בקיבוץ בית אלפא, באתר 'חלון אחורי', 23 במאי 2020
*מיכאל יעקובסון: סיבוב בספרייה בקיבוץ כפר מנחם, באתר 'חלון אחורי', 14 באוגוסט 2021

קטגוריה:אדריכלים ישראלים
קטגוריה:ישראלים ילידי פולין
קטגוריה:אנשי העלייה הרביעית
קטגוריה:בוגרי הטכניון - מכון טכנולוגי לישראל: אדריכלות
קטגוריה:סגל אוניברסיטת תל אביב: אדריכלות
קטגוריה:סגל הטכניון: אדריכלות
קטגוריה:ישראלים שנולדו ב-1905
קטגוריה:ישראלים שנפטרו ב-1991
עונת 2003 בליגת העל הרוסית בכדורגל

**עונת 2003 בליגת העל הרוסית** הייתה העונה השנייה של הפרמייר-ליג הרוסי במתכונתו החדשה והעונה ה-12, מאז 1991. העונה שוחקה מה-15 במרץ ועד ה-1 בנובמבר 2003.

צסק"א מוסקבה זכתה לראשונה באליפות הליגה הרוסית, לאחר שהוליכה את טבלת האליפות לאורך כל העונה.
## מבנה
העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות.

בסיכום העונה הודחו אוראלאן אליסטה וצ'רנומורץ נובורוסיסק. במקומן העפילו אמקאר פרם וקובאן קרסנודאר.

## שינויים
*קבוצת רוסטסלמאש הפכה לרוסטוב.
*קבוצת טורפדו-זי"ל שינתה שמה ל"טורפדו-מטאלורג". הקבוצה סיימה את העונה במקום ה-14 פעם שלישית ברציפות.
* לראשונה, קבוצה שאך העפילה מליגת המשנה הרוסית סיימה את העונה במקום השלישי. עשתה זאת רובין קאזאן הטטארית.

## הקבוצות
בעונת 2003 של הפרמייר-ליג הרוסי נטלו חלק הקבוצות הבאות:

## הסופר קאפ הרוסי

משחק הסופר קאפ הרוסי 2003 הפגיש בין אלופת רוסיה 2001 צסק"א מוסקבה ומחזיקת הגביע הרוסי בכדורגל 2001/2002 לוקומוטיב מוסקבה. המשחק נערך ב-8 במרץ 2003 בRZD ארנה, שאז נקרא אצטדיון לוקומוטיב.

היה זה טורניר הסופר קאפ הרוסי הראשון שנערך אי פעם. הטורניר סימן את פתיחת עונת 2002 וזכתה בו לוקומוטיב מוסקבה לאחר שגברה על יריבתה בתוצאה 3:4 בבעיטות עונשין, לאחר שהמשחק הסתיים בשוויון 1:1.

## טבלת האליפות

### מוליכת הטבלה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
 id:CSKA value: darkblue
 id:Rubin value:rgb(0.6,0.0,0.0)
 id:Zenit value:rgb(0.0,0.8,0.9)
 id:Spartak value: rgb(0.85,0.15,0.11)
PlotData=
 bar:Position width:15 color:white align:center

 from:1 till:30 shift:(0,19) text:"הבקסומ א''קסצ" color:CSKA

 

## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2003
איגוד הכדורשת הישראלי

**איגוד ה[[כדורשת]] הישראלי** (Israel Catchball Association - ICA) הוא עמותה ללא מטרות רווח שהוקמה ב-2007 על ידי שמונה מייסדות, שחלקן משמשות חברות ועד מנהל של העמותה. זהו איגוד ספורט הנשים הגדול בישראל, על פי מספר הספורטאיות הבוגרות הרשומות בו.

## האיגוד
האיגוד מכשיר את העתודה המקצועית של הכדורשת הישראלי בשיתוף המכללה האקדמית וינגייט (קורס מאמני כדורשת, קורס מאמני כדורשת בכירים, קורס מדריכי כדורשת, קורס שופטי כדורשת וקורס רשמים). האיגוד גם משמש כרגולטור בכל הנוגע לחוקת הכדורשת ומפיק את טורניר הכדורשת הבינלאומי באילת בכל שנה במרץ.

ענף הכדורשת אינו מוכר על ידי הממסד הישראלי כענף ספורט נתמך, אך המדינה (באמצעות רשם העמותות ומנהל התרבות והספורט), הכירה בעמותה כארגון הגג של פעילות הכדורשת בישראל הפועל כאיגוד לכל דבר ועניין.

## ליגות איגוד הכדורשת
ליגות האיגוד מחולקות ומאורגנות על פי קריטריונים שונים:
* על פי רמת משחק - ליגה ארצית, ליגה לאומית וליגת על.
* מחוזות גאוגרפים - מחוז צפון, גליל, עמק יזרעאל, מרכז, שרון, פולג, שבעת הכוכבים, דן, דרום, לכיש, שפלה, אפק, גלבוע ומחוז מודיעין.
* פורמטים - ליגות עירוניות, ליגות אזוריות, ליגות ארציות.
* גילאים - ליגות נשים וליגת נערות.

## שיתופי פעולה
איגוד הכדורשת פועל בשיתוף פעולה עם מכבי ישראל, מכבי העולמית, עיריות, רשויות מקומיות, מתנ"סים, איגוד הכדורעף, אתנה, מנהל התרבות והספורט, עמותות ספורט, התאחדות איל"ת ועוד.

## אירועים
פעילותו המרכזית של האיגוד היא הפעלת ליגות הכדורשת הישראליות וניהולן השוטף והמקצועי, ובמהלך העונה הוא מקיים אירועים נוספים, כגון טורנירים בחגים, קייטנות, אירועי כדורשת על הדשא, על חופי הים ועוד.

הטורניר המרכזי של האיגוד הוא טורניר הכדורשת הבינלאומי באילת. הטורניר מתקיים משנת 2010 והוא אירוע ספורט הנשים הגדול ביותר בישראל. במהלך הטורניר מתקיים גם כנס הכדורשת הבינלאומי, בהשתתפות משלחות מקצועיות מהעולם.

ענף הכדורשת מיוצא לחו"ל על ידי האיגוד הישראלי - ובשיתוף פעולה עם מכבי העולמי, ה-JCC וארגון corporate games העולמי. עם התרחבות הפעילות התקיימו מספר טורנירים בינלאומיים - באילת, בבוקרשט, בבוסטון, לאס וגאס, מונטנגרו וקנדה.

## כדורשת נערות
האיגוד מפעיל ליגת נערות לגלאי חטיבת הביניים והתיכון ומשתף פעולה באירועים ארציים בהשתתפות עשרות קבוצות, כגון אולימפיאדת הילדים, וספורטירשת.

## תרומה לקהילה
* סיירת כדורשת - פועלת בכל מקום ומפיצה את המשחק ללא תשלום. בשרון ובשומרון, בצפון ובדרום, בדגש על הפריפריה ואוכלוסיות מוחלשות.
* קבוצות ייחודיות - קבוצת ח-רשת (חירשות המשתלבות בליגה הסדירה), הרשות הפלסטינית (בשת"פ עם מרכז פרס לשלום).
* אירועים ייחודיים - טורניר אפרת (לזכר אפרת ארניאס) להגברת המודעות לבטיחות בדרכים בשיתוף העמותה לזכרה.
* שת"פ עם עמותות - בית קידר רעננה, העמותה להעלאת המודעות לאלימות מינית במשפחה (עם חברת רונית רפאל) ועוד.
* קורס מאמנים בצה"ל - הכשרת מדריכים.

## קישורים חיצוניים
* אתר איגוד הכדורשת הישראלי
* אתר איגוד הכדורשת הבינלאומי
* דף הפייסבוק של האיגוד בעברית
* דף הפייסבוק של האיגוד באנגלית

כדורשת
בית האופרה המלכותי של מסקט

**בית האופרה המלכותי** שוכן בעיר מסקט בירת עומאן. הוא בית האופרה הראשון בחצי האי ערב.

בית האופרה נבנה בפקודתו של הסולטאן קאבוס בן סעיד אאל סעיד. המבנה והמתחם סביבו, המשתרעים על פני מספר מפלסים, מתוארים כמשלבים אדריכלות איסלאמית וקלאסית. מצויים בהם אולם מופעים בקיבולת של 1,100 צופים וכן אודיטוריום, מרכז אמנות, שטחים מסחריים וגנים.

בניית בית האופרה החלה בשנת 2007 והוא נחנך ב-12 באוקטובר 2011 בהפקת האופרה טורנדוט בכיכובו של הזמר פלסידו דומינגו.

מאז הוקם בית האופרה הופיעו בו אמנים ולהקות מהעולם הערבי ומארצות חוץ שונות, לרבות אנדראה בוצ'לי, רנה פלמינג, יו-יו מה, התזמורת הפילהרמונית של לונדון ולהקת הבלט מרינסקי.

## קישורים חיצוניים

*  
* כתבה על הקמת בית האופרה, באתר אינדפנדנט, 12 בדצמבר 2010

קטגוריה:מסקט: מבנים
קטגוריה:אסיה: בתי אופרה
קטגוריה:עומאן: תרבות
מגדל טיינג'ין R&F גואנגדונג

**מגדל טיינג'ין R&F גואנגדונג** הוא גורד שחקים סופר גבוה הכולל 91 קומות ומתנשא לגובה של 468 מטר (1,535 רגל), אשר נמצא תחת בנייה ברחוב Xiangluowan CBD שבעיר טיינג'ין שבסין. תכנון הבניין החל בשנת 2008, בנייתו החלה כעבור 3 שנים בשנת 2011 והיא עתידה להסתיים בשנת 2027. כאשר המגדל יושלם הוא יהפוך למבנה הגבוה ביותר בסין ולאחד הגבוהים בעולם ויכלול 55 דירות, 400 חדרי מלון ו-55 מעליות.

## קישורים חיצוניים
* מגדל טיינג'ין R&F גואנגדונג באתר ArchDaily
* מגדל טיינג'ין R&F גואנגדונג באתר archello
* מגדל טיינג'ין R&F גואנגדונג באתר מוזיאון גורדי השחקים

## הערות שוליים

קטגוריה:טיינג'ין: גורדי שחקים
קטגוריה:הרפובליקה העממית של סין: מיזמים עתידיים